साल-दर-साल आधार पर बढ़कर 5,945 करोड़ हुआ, इस तिमाही में 6,940 कर्मचारियों ने नौकरी छोड़ी
भारत की दूसरी सबसे बड़ी आईटी कंपनी इंफोसिस ने वित्त वर्ष 2024 की पहली तिमाही यानी अप्रैल-जून क्वार्टर में 5,945 करोड़ रुपए का नेट प्रॉफिट दर्ज किया। पिछले साल की इसी अवधि में यह 5,362 करोड़ रुपए रहा था। IT company Infosys Q1 Results Live
भारत की दूसरी सबसे बड़ी आईटी कंपनी इंफोसिस ने वित्त वर्ष 2024 की पहली तिमाही यानी अप्रैल-जून क्वार्टर में 5,945 करोड़ रुपए का नेट प्रॉफिट दर्ज किया। पिछले साल की इसी अवधि में यह 5,362 करोड़ रुपए रहा था। यानी साल-दर-साल आधार पर इसमें 10.9% की ग्रोथ आई है। वहीं पिछली तिमाही यानी Q4FY23 में मुनाफा 6,134 करोड़ रुपए रहा था।
कंपनी की आय तिमाही दर तिमाही आधार पर 34,441 करोड़ रुपए से 10% बढ़कर 37,933 करोड़ रुपए हो गई। वहीं कंपनी ने लगातार दूसरी तिमाही में अपने एम्प्लॉइज की संख्या में 6,940 कर्मचारियों की गिरावट देखी। इस तिमाही में नौकरी छोड़ने की दर यानी एट्रीशन रेट गिरकर 17.3% हो गया। पिछली तिमाही में 3,611 कर्मचारियों की संख्या घटी थी।
इंफोसिस के शेयर 2.2% गिरकर बंद
रिजल्ट जारी करने से पहले निफ्टी 50 इंडेक्स पर इंफोसिस के शेयरों का प्रदर्शन सबसे खराब रहा। स्टॉक 2.2% गिरकर 1,442.75 रुपए पर बंद हुआ। वहीं बीते एक महीने में इंफोसिस का शेयर 10% से ज्यादा चढ़ा है। उधर, कंपनी के CEO सलिल पारेख ने बताया कि कंपनी ग्राहकों के लिए 80 जेनरेटिव AI प्रोजेक्ट्स पर काम कर रही है।